เอสเมรัลด้า มาร์แชล

### สาเหตุการเสียชีวิต

ถูกเผาบนสถานีจากการปนเปื้อนของสิ่งมีชีวิตต่างดาวตามกฏ Interplanetary Contamination Prevention

### อาชีพ

นักบินอวกาศสังกัด IASA ตำแหน่งช่างซ่อมบำรุงบนสถานีอวกาศ Station 47 และเจ้าหน้าที่ดูแลยุวชนรุ่นที่ 3-4

### ครอบครัว

เอ็ดเวิร์ด มาร์แชล (พ่อ)เทเรซา มาร์แชล (แม่)

## สังกัด

### World

Eszanova Milkyway

**เอสเมรัลด้า มาร์แชล** เป็นหนึ่งในตัวละครหลักของสตอรี่ Station 47 สังกัดแทมมะรินเวิร์ส นอกเหนือจากการเป็นเจ้าหน้าที่สถานีอวกาศที่ตายในวันที่ 6 หลังเริ่มเกมแล้ว เธอยังมี Background Story เป็นของตัวเองย้อนกลับไปถึงรุ่นพ่อแม่เลยทีเดียว

## ประวัติ

### บุคลิกและลักษณะนิสัย

ภายนอกดูแข็งกร้าวและจริงจัง มีความทะเยอทะยาน ไม่ว่ายังไงก็จะเดินตามเส้นทางที่วางเอาไว้แล้วโดยไม่สนว่าจะต้องสูญเสียสิ่งใดไปบ้าง (โดยเฉพาะความรัก) อีกทั้งยังตาไว จู้จี้ มีความเป๊ะเว่อร์ เจ้าระเบียบและขี้บ่น

แต่หากสนิทกันดีแล้วจะพบว่าเอสเม่มีความอ่อนโยน ใจดี เอาใจใส่อย่างมาก อันมาจากความช่างสังเกตของเธอ และเข้าใจในความแตกต่างของผู้อื่น แม้ว่าบางทีจะค่อนแคะไปอย่างนั้นก็เถอะ

แม้จะทำเหมือนว่าหนังเอเลี่ยนบุกสถานีอวกาศหรือโลกดูไร้สาระ แต่นั่นก็เป็นหนังเรื่องโปรดตลอดกาลของเอสเม่ เธอยังรู้จักการ์ตูนหลายเรื่องรวมถึง วัฒนธรรมอนิเมะและมังงะญี่ปุ่นเป็นอย่างดี แต่ไม่เคยแสดงออกเพราะความเขินอาย(?)

### วัยเด็ก

เอสเม่เกิดเมื่อวันที่ 11 พฤศจิกายน 2006 ที่เมืองฮูสตัน มลรัฐเท็กซัส เป็นลูกสาวคนเดียวของเอ็ดเวิร์ดกับเทเรซา มาร์แชล ก่อนที่ทั้งครอบครัวจะย้ายไปยังเมืองบราวส์วิลล์ ซึ่งอยู่ทางใต้ติดกับชายแดนเม็กซิโกในปีต่อมา และมีน้องชายอีกคนคืออีธาน อายุห่างกันเกือบสี่ปี

ด้วยความที่พ่อเป็นวิศวกรที่ทำงานเกี่ยวกับเรือ แถมยังชอบพาไปที่ทำงานทุกครั้งที่มีเทศกาลพาลูกสาวเที่ยวที่ทำงาน เธอจึงเติบโตมากับงานช่าง การออกภาคสนาม และการตกปลาเนื่องจากพ่อมักพาไปตกปลาเป็นเพื่อนอยู่บ่อยๆ

ด้วยความที่แม่กลัวว่าลูกสาวจะกลายเป็นทอมบอย เทเรซาจึงเปลี่ยนยุทธวิธีการ โดยสอนลูกสาวให้เข้าหาวิถีความรักสวยรักงามด้วยการเปย์ทุกอย่างที่เกี่ยวข้องแบบทุ่มสุดตัว แต่เอสเม่ก็ยังไม่สนใจของพวกนี้อยู่ดีจนกระทั่งเข้าสู่วัยรุ่น

เอสเม่ในวัยเด็กชื่นชอบเรื่องดวงดาว อวกาศ และเอเลี่ยนมาก โดยเฉพาะเมื่อพ่อสนับสนุนเพราะพ่อเองก็ชอบเรือโดรนของ ENSPACE มากพอๆ กับที่เอสเม่ชอบจรวด Wynvern 9 จึงเป็นแรงผลักดันให้เธอตั้งใจเรียนหนังสือและใฝ่หาความรู้ด้านนี้อย่างลึกซึ้ง รวมถึงเข้าร่วมกิจกรรมเพื่อส่งเสริมการเป็นผู้นำอย่างไม่ขาด เพราะแม่มักสอนว่าจะทำงานด้านอวกาศได้นั้นต้องมีความเชี่ยวชาญและความเป็นผู้นำ

### การศึกษา

จบการศึกษาระดับมัธยมปลายจากโรงเรียน Saint █████ Academy และเข้าศึกษาต่อด้าน Aerospace Engineering จาก ████ A&M University

หลังจากเรียนจบได้เข้าทำงานในองค์การบริหารการบินและอวกาศนานาชาติ (IASA) ในตำแหน่งช่างเทคนิคภาคสนาม ก่อนที่จะได้รับทุนเรียนต่อปริญญาโทและทำงานวิจัยร่วมที่ ████ Institute of Technology ณ ประเทศญี่ปุ่น

หลังจากส่งใบสมัครคัดเลือกนักบินอวกาศถึง 5 ปีติดกัน เอสเม่ก็ได้รับเลือกให้เป็นหนึ่งในผู้เข้าฝึกเพื่อทำงานบนสถานีอวกาศ Station 47 ในปี 2034 และขึ้นไปปฏิบัติงานยังสถานีอวกาศถึงสองครั้งในปี 2037 และ 2039

## ชีวิตส่วนตัว

### ความรัก

เอสเม่ไม่เคยแต่งงาน(รวมถึงมีลูก) และมีผู้ชายสองคนในชีวิตเท่านั้นที่เรียกได้ว่ารักอย่างเต็มปาก นั่นคือโนโซมิ ทามุระ และยูจีน แมดเซน

## บทบาทใน Station 47

บทบาทของลูกเรือสถานีอวกาศ Station 47 นั้นไม่ได้มีแค่การวิจัยบนสถานีเท่านั้น แต่ยังมีช่วงเวลาที่ต้องรับมือกับบรรดายุวชนที่ได้รับเลือกให้ขึ้นมาทำงานภายใต้โครงการ Space Camp อีกด้วย

เอสเม่ขึ้นชื่อว่าเป็นเจ้าหน้าที่หญิงที่เข้มงวด และเจ้าระเบียบอย่างมาก แต่ในอีกมุมหนึ่งกลับมีความอ่อนโยน ใจดี และมักสอนเด็กๆ อย่างไม่รู้จักเหนื่อย ฉายแววความเป็นครูที่ดี และนั่นก็เป็นเหตุผลหนึ่งที่เธอทำหน้าที่เป็นอาจารย์พิเศษ ให้กับสื่อการสอนออนไลน์ด้านพื้นฐานอวกาศเบื้องต้นของหลักสูตร STEM รวมถึงวิทยากรอีกด้วย โดยสอนทั้งภาษาอังกฤษและภาษาสเปนควบคู่กัน

นอกเหนือจากการเป็นนักวิทยุสมัครเล่น และช่างเทคนิคประจำสถานีควบคู่กับยูจีน แมดเซนแล้ว เอสเม่ยังทำการวิจัยด้านเคมีบนสถานีอีกด้วย แต่มักจะออกไปในทางการเรียนการสอนของเธอเสียมากกว่า

ในช่วงที่เกิดเหตุการณ์กักกันพรีโม วิเต้ หลังจากที่คาร์ลถูกเผาไปแล้วจากการแสดงตนว่าเขาติดเชื้อเอเลี่ยนนั้น เอสเม่ได้ขึ้นมาเป็นหัวหน้าสูงสุดแทนที่คาร์ล จากการตั้งสติแล้วเปิดทางเข้าโมดูล L เพื่ออพยพคนอื่นที่เหลือไปยังที่ปลอดภัยก่อนใคร แต่สุดท้ายเธอกลับกลายเป็นพรีโม วิเต้เสียเอง และยอมรับการตัดสินประหารด้วยการเผาหลังจากที่สืบสวนจนถูกจับได้ว่า เธอเป็นคนสังหารและกลืนกินอมาตยา ราตรี หนึ่งในยุวชนบนสถานีโดยไตร่ตรองเอาไว้ก่อนแล้ว

## บทบาทใน SCIENIA

หลังจากที่เอสเม่ตาย ข้อมูลของเธอที่ถูกเก็บเอาไว้โดย Oneiro Laboratory ได้ถูกขโมยไปโดยอีธานโดยหวังว่าสักวันจะชุบชีวิตเธอขึ้นมาจากความตายได้อีกครั้ง ซึ่งกว่าที่ความปรารถนาของอีธานจะเป็นจริงก็ใช้เวลาถึง 300 ปี

สามารถอ่านข้อมูลเพิ่มเติมของเอสเม่ในจักรวาลไซเนียได้ที่นี่

## External Link

* [บันทึกคำสารภาพของเอสเมรัลด้า มาร์แชล] บันทึกของเอสเม่ในช่วงปฏิบัติภารกิจ Exploration 13
* Esme's Lovestory บันทึกแยกที่เล่าความรักตัวเองในช่วงที่เป็นพรีโม วิเต้
* Esmeralda's 50 Facts ข้อมูลส่วนตัวเพิ่มเติมของเอสเม่
* Burn baby burn----- ฟิคแยกที่บรรยายความรู้สึกของนางก่อนตาย
* [S47-Before The Mission Thanksgiving VIP Guest VN] วันขอบคุณพระเจ้าของเอสเม่กับยูจีนในปี 2038